**Tisztelt Hallgatónk!**

Gratulálunk sikeres felvételijéhez és örömmel köszöntjük a Debreceni Egyetem Állam- és Jogtudományi Kar hallgatói közt.

**A beiratkozással** kapcsolatban az alábbiakról tájékoztatjuk**.**

***A beiratkozások időpontjai és helyszínei:***

|  |  |  |  |
| --- | --- | --- | --- |
| **Szak** | **Tagozat** | **Időpont** | **Helyszín** |
| Jogász | Nappali,  Levelező | 2015. 09. 02. 9.00 óra | TEOK\* I. előadó  fszt. 113. |
| Igazságügyi igazgatási  Jogi felsőoktatási szakképzés | Nappali, Levelező | 2015. 09. 02. 13.00 óra | TEOK\* I. előadó  fszt. 113. |

\* Társadalomtudományi és Egészségtudományi Oktatási Központ (Kassai út 26.)

***A beiratkozásra az alábbi dokumentumokat szíveskedjék magával hozni:***

* személyi igazolványát,
* középiskolai bizonyítványát, érettségi bizonyítványát, (ami alapján felvételt nyert!) egyetemi/főiskolai oklevelét/okleveleit, és*a dokumentumokról készült jól látható fénymásolatot 1 példányban,*
* nyelvvizsga-bizonyítványát és*a dokumentumokról készült jól látható fénymásolatot 1 példányban,*
* TAJ kártyáját, adókártyáját és bankszámlaszámát,
* amennyiben korábban bármely felsőoktatási intézményben tanulmányokat folytatott, az adott felsőoktatási intézmény által kitöltött igazolást (Igazolás Felsőoktatási Intézményben folytatott tanulmányokról-letölthető: <http://jog.unideb.hu/hallgatoknak/dokumentumtar> Igazoló lapok menüpont
* 1 db 4×3 cm-es fényképet, 1db. tollat

Felhívom a figyelmét, hogy a Tanulmányi és vizsgaszabályzat 3. § (3.) bekezdés értelmében az egyetemre történő felvételt követő félév elején a hallgató köteles beiratkozni az illetékes karra, mivel a hallgatói jogviszonyhoz kapcsolódó jogok és kötelezettségek csak a beiratkozott hallgatót illetik meg. Aki nem iratkozik be, elveszti jogosultságát a képzésben. A beiratkozást követően, mint az egyetem hallgatója kérheti a szabályoknak megfelelően hallgatói jogviszonya szüneteltetését (passzív félévet).

A Debreceni Egyetem **2015. szeptember 6-án, vasárnap** **11 órai** kezdettel tartja tanévnyitó ünnepségét a **Főnix csarnokban**. Kapunyitás 9:30-kor lesz. Pontos megjelenésére feltétlenül számítunk!

A nyár hátralévő idejére jó pihenést kívánok!

Prof. Dr. Szabadfalvi József s.k.

egyetemi tanár, dékán